Episode 33 - Hanging with Ellie w/ Ellie Lee from KollabCast on RadioPublic
September 16th, 2015 •1:13:07
Ellie Lee @EllieLee ellie-lee.com E-pos uit Siheung Stad, Suid-Korea
JY LEES NOU E-pos uit Siheung Stad, Suid-Korea
Pak jou papierwaaier in en maak jou reg vir opgetofte troeteldiere wanneer jy na die kersiebloeisels in Suid-Korea gaan kyk, laat weet Marita van Rooyen
HOEKOM SUID-KOREA? Ná my studies het ek doelbewus ’n effense kultuurskok gaan soek. Ek is nog altyd gefassineer deur die Ooste omdat die kultuur so baie van ons s’n verskil. Toe ek ernstig daaroor begin dink het, het ek op Suid-Korea besluit. Dis so ’n besonderse, misterieuse en onontdekte land - nog meer as byvoorbeeld China en Japan. Ons is nou byna ’n jaar hier.
WAT EET DIE MENSE? Basies rys en/of kimtsji (vrotterige kool!). Lg. is die vreemdste ding waaraan ek nog my mond gesit het. Daarby word verskillende soorte bykosse soos rou seekat in chilisous en tofoe-sop geëet. Die disse is baie speseryagtig en branderig, wat natuurlik goed is vir spysvertering.
IS DAAR ENIGE ANDER VREEMDE KOS WAARVOOR JY NOG MOED BYMEKAAR SKRAAP? Sywurmlarwe-sop en lewende seekat!
TROETELDIERE IS BLYKBAAR BELANGRIK? Die oorgrote meerderheid van die mense woon in woonstelblokke en klein honde is baie gewild, veral onder pasgetroudes. Hulle word oral saamgedra. Daar is selfs in groot supermarkte spesiale houers waarin jy jou hond kan los terwyl jy inkopies doen. Troeteldier-bykomstighede is ook baie gewild en jy sien oral hondjies met pienk gekleurde hare en hondeklere - selfs skoene - aan. Ek het ook al ’n poedel met geverfde toonnaels gesien. Ek moes wyd en ver soek en boonop duur betaal vir my troetelkat, omdat die mense baie bygelowig is - katte lok glo bose dinge en slegte karma.